Държавен вестник, бр. 67, 2016 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  67
ПРОФИЛИРАНА ПОДГОТОВКА ПРИ ИНТЕНЗИВНО И РАЗШИРЕНО
ОБУЧЕНИЕ ПО ЧУЖД ЕЗИК
(Ниво В1 по ОЕЕР в края на първи гимназиален етап)
Този тип профилирано обучение по чужд език във втори гимназиален етап на средната степен на 
образование надгражда езиковите знания и речевите умения, усвоени на ниво В1 в първия гимназиален 
етап, като във взаимодействие с общообразователната подготовка спомага за тяхното усъвършенстване 
и за овладяване на общи и комуникативни езикови компетентности на ниво В2 по Общата европейска 
езикова рамка в края на етапа. 
Изискванията за резултатите от обучението по учебния предмет чужд език определят очакваните 
резултати в края на втория гимназиален етап на средната образователна степен в учебните часове за 
общообразователна и профилирана подготовка в съответствие със задължителните модули, както следва:
МОДУЛ 1 – Устно общуване – общ хорариум за XI и XII клас: 67 учебни часа
МОДУЛ 2 – Писмено общуване – общ хорариум за XI и XII клас: 67 учебни часа
МОДУЛ 3 – Езикът чрез литературата – общ хорариум за XI и XII клас: 67 учебни часа
МОДУЛ 4 – Култура и междукултурно общуване – общ хорариум за XI и XII клас: 67 учебни часа
МОДУЛ 1
Устно общуване 
Област на
компетентност
Знания, умения и отношения
В резултат на обучението си ученикът може:
Слушане
· да разбира основната информация от автентични сложни текстове от различни 
стилове и жанрове. 
· да разбира детайлно автентична реч от различни тематични области на стандартен 
език при различно темпо на говорене.
· да разбира сложни конструкции, често употребявани идиоматични и разговорни 
изрази, да извлича имплицитна информация, като се опира на общите си знания, 
култура и опит. 
· да следи аргументацията на позната тема, дори когато не е ясно структурирана и 
логическите връзки не са ясно изразени.
Говорене
(диалогична реч)
· да участва в различни форми на спонтанна и подготвена диалогична реч и да ре­
агира адекватно на ситуация чрез подходящо подбрани и съответстващи на стила 
езикови средства.
· да формулира аргументирано, ясно и точно изказванията си в съответствие със 
ситуацията.
· да разбира и обменя информация и мнения по широк кръг от изучавани теми.
· да говори непринудено и свободно, с нормално темпо, без видимо затруднение в 
подбора на думите, със стандартно произношение и интонация.
· да участва като медиатор в двуезичен разговор на ежедневни теми.
· да владее компенсаторни комуникативни стратегии.
Говорене
(монологична реч)
· да представя самостоятелно подготвени изложения по различни теми.
· да съобразява устната си реч (логически и езиково) с целите, аудиторията и ситуа­
цията.
· да говори правилно, като използва богат и комплексен репертоар от езикови сред­
ства в зависимост от контекста и ситуацията.
· да говори непринудено и свободно, с нормално темпо, без видимо затруднение в 
подбора на думите, със стандартно произношение и интонация.
МОДУЛ 2
Писмено общуване 
Област на
компетентност
Знания, умения и отношения
В резултат на обучението си ученикът може:
Четене
· да разбира без речник основната идея на дълги текстове на познати теми от раз­
лични области, стилове и жанрове, като извлича значението на думите/фразите от 
контекста.
· да осъзнава логиката на текста, текстовата свързаност и текстовите връзки и да раз­
бира подробната информация в текстове от различни области, стилове и жанрове.
· да интерпретира текстове от различни области, стилове и жанрове и да извлича от 
тях необходимата експлицитна и имплицитна информация.